open-index/open-wikipedia-markdown huggingface dataset:
நெவ்ஷீர் மாகாணம்

**நெவ்ஷீர் மாகாணம்** (*Nevşehir Province*, ,  பாரசீக மொழியில் "புதிய நகரம்" என்று பொருள்) என்பது நடு துருக்கியில் உள்ள ஒரு மாகாணம் ஆகும். மாகாணத்தின் தலைநகராக நெவ்ஷீர் நகரம் உள்ளது. இதன் அருகில் உள்ள மாகாணங்களாக வடமேற்கில் கோரேஹிர், தென்மேற்கே அக்சராய் , தெற்கே நீட், தென்கிழக்கே கெய்சேரி, வடகிழக்கில் யோஸ்கட் ஆகியவை உள்ளன. துருக்கியில் சுற்றுலாப் பயணிகளை ஈர்க்கும் கப்பாடோசியா என்ற பகுதி நெவ்ஷீர் மாகாணத்துக்கு உள்ளடங்கியது. கோரெம் நகரமும் நெவ்ஷீரில் அமைந்துள்ளது.

இந்த மாகாணம் கோரெமின் தேவதை புகைபோக்கிகள், ஆர்டாஹிசர் (நடுத்தர கோட்டை) போன்றவையும், பைசந்தியர் காலத்தைச் சேர்ந்த பல பழைய தேவாலயங்களுக்கு குறிப்பிடத்தக்கதாகும்.

## வரலாறு

### தொல்லியல்
ஏறக்குறைய 5,000 ஆண்டுகள் பழமையான மூன்று அடுக்கு கொண்ட நிலத்தடி நகரமானது, உள்ளூர் மக்களால் “கிர்-கோர்” என்று குறிப்பிடப்படுகிறது. இது 2019 இல் உள்ளூர் வாசிகளால் வெளிப்படுத்தபட்டது. ஐந்து கிலோமீட்டர் நீளமுள்ள இந்த நகரம் மூன்று தளங்கள், வீடுகள், சுரங்கங்கள், வழிபாட்டுத் தலங்கள் மற்றும் ஒரு சிறிய மனித உருவத்தை உள்ளடக்கியது. உள்ளூர்வாசிகளின் கூற்றுப்படி, இத் தளமானது "குணப்படுத்தும் நீர்" மற்றும் " சீசரின் குளியல்" ஆகியவற்றின் அமைவிடமாக கருதப்படுகிறது.   

## மாவட்டங்கள்
நெவஷீர் மாகாணம் 8 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* அககல்
* அவனோஸ்
* டெரிங்குயு
* கலீஹிர்
* ஹெசிபெக்டாஸ்
* கோசக்லே
* **நெவஹிர்**
* உர்குப்

## காட்சியகம்

படிமம்:GoremeFairyChimneysTriple.jpg|உர்குப்பில் தேவதை புகைபோக்கிகள்
படிமம்:Goreme-Open-Air-Museum1.jpg|கோரேம் திறந்தவெளி அருங்காட்சியகத்தில் பாறைக் குடைவு
படிமம்:Tatlarin 01.jpg|டட்லரின், நெவஹீரிடமிருந்து ஒரு தோற்றம்
படிமம்:DerinkuyuKirche.jpg|டெரிங்குயுவில் ஒரு வரலாற்று தேவாலயம்
படிமம்:Hacibektas-04-superchango.jpg|ஹசிபெக்டாஸில் உள்ள ஹாஜிபெக்டாஷ் வளாகம்


## குறிப்புகள்

பகுப்பு:துருக்கியின் மாகாணங்கள்
உஸ்மானியே மாகாணம்

**உஸ்மானியே மாகாணம்** (*Osmaniye Province*,    ) தெற்கு துருக்கியில் அமைந்துள்ள ஒரு துருக்கிய மாகாணமாகும் . 1933 ஆம் ஆண்டு வரை, அதாவது அதானா மாகாணத்துடன் இணைக்கப்பட்டும் வரை, இது முந்தைய குடியரசில் செபல்-ஐ பெரெக்கெட் (அதாவது "வளமான மலை" என்று பொருள்) என்ற பெயரில் ஒரு மாகாணமாக இருந்தது. இது 1996 இல் மீண்டும் ஒரு மாகாணமாக மாற்றப்பட்டது. இது 3,767&nbsp;கி.மீ.  பரப்பளவைக் கொண்டுள்ளது. மேலும் இதன் மக்கள் தொகை 479,221 (2010 கணக்கு) ஆகும். இந்த மாகாணம் புவியியல், பொருளாதாரம்,  கலாச்சார பிராந்தியமான சுகுரோவாவில் அமைந்துள்ளது.

மாகாணத்தின் தலைநகராக உஸ்மானியே (மக்கள் தொகை: 194,000) உள்ளது. அடுத்தடுத்த மிகப்பெரிய நகரங்களாக கதிர்லி (மக்கள் தொகை: 83,618) மற்றும் டெசி (மக்கள் தொகை: 42,000) ஆகியன உள்ளன.

## மாவட்டங்கள்
வலது|250x250px| உஸ்மானியே மாவட்டங்கள்
உஸ்மானியே மாகாணம் 7 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* பஹே
* டிகிசிசி
* ஹசன்பேலி
* கதிர்லி
* **உஸ்மானியே**
* சும்பாஸ்
* டோபிரக்கலே

## வரலாற்று தளங்கள் மற்றும் இடிபாடுகள்

* கராத்தேப் - அஸ்லாண்டாஸ் (டோமுஸ்டெப்-பெனாரஸா) - கதிர்லி / டேசிசி
* 2018 ஆம் ஆண்டில், பண்டைய மொசைக்கு கற்கள் கண்டுபிடிக்கப்பட்டன. மொசைக்கின் ஒன்றில் முள்ளங்கி ஒன்றை சித்தரித்து காட்டுகிறது. அதில் திராட்சை வைத்திருக்கும் ஒரு மனித உருவமும், கையில் ஒரு கௌதாரியும் உள்ளது. கூடுதலாக, இது கிரேக்க எழுத்தைக் கொண்டுள்ளது. இது முதலாம் நூற்றாண்டுக்கு முந்தையது என்று நம்பப்படுகிறது.

## குறிப்பிடத்தக்க நபர்கள்

* யாகர் கெமல், குர்திஷ் எழுத்தாளர் மற்றும் மனித உரிமை ஆர்வலர் மற்றும் துருக்கியில் நன்கு அறியப்பட்ட எழுத்தாளர்களில் ஒருவர்
* டெவ்லெட் பஹெலி, துருக்கிய அரசியல்வாதி
* சமேத் அய்பாபா, கால்பந்து மேலாளர்
* அஹ்மத் யில்டிரிம், கால்பந்து மேலாளர்

## விழாக்கள்

* கரகுக்கக் மல்யுத்த விழா - கதிர்லி (மே 25–26)

## காட்சியகம்

படிமம்:HierapolisCastabalaBasilika.jpg|உஸ்மானியிலுள்ள பண்டைய நகரமான ஹைரபோலிஸ் காஸ்டபாலா
படிமம்:Osmaniye 01.jpg|உஸ்மானியே நகரத்திலிருந்து ஒரு தோற்றம்
படிமம்:Osmaniye irrigation.JPG|சோளக் கொல்லையும், நீர்ப்பாசன கால்வாயும்


## குறிப்புகள்

பகுப்பு:துருக்கியின் மாகாணங்கள்
சாம்சூன் மாகாணம்

**சாம்சூன் மாகாணம்** (*Samsun Province*,    ) 1,252,693 (2010) என்பது கருங்கடல் கடற்கரையில் உள்ள ஒரு துருக்கி மாகாணமாகும் . இது 1,252,693 (2010) மக்கள் தொகையைக் கொண்டுள்ளது.  இதன் அருகில் உள்ள மாகாணங்களாக வடமேற்கில் சினோப், மேற்கில் கோரம், தெற்கில் அமஸ்யா, கிழக்கில், தென்கிழக்கில் டோகாட் ஆகியவை உள்ளன. இதன் போக்குவரத்துக் குறியீடு 55 ஆகும்.

மாகாண தலைநகராக சம்சூங் நகரம் உள்ளது. இது துருக்கியின் அதிக மக்கள் தொகை கொண்ட  நகரங்களில் ஒன்றாகும்.

## நிலவியல்

### ஏரிகள்
மாகாணத்தில் லடிக் ஏரி, அகல், டுமன்லே ஏரி, செமென்லிக் ஏரி போன்ற ஏரிகள் உள்ளன.

### ஆறுகள்
மகாணத்தில் கோசலர்மக், யெசிலர்மக், டெர்ம் நதி, அப்டல் சுயு, மெர்ட் இர்மா, கோர்டான் சுயு போன்ற ஆறுகள் பாய்கின்றன.

## மாவட்டங்கள்
சம்சுங் மாகாணமானது 17 மாவட்டங்களக  பிரிக்கப்பட்டுள்ளது. அவற்றில் நான்கு சாம்சூன் நகராட்சியில் சேர்க்கப்பட்டுள்ளன (தடித்த எழுத்துகளில் சுட்டபட்டுள்ளது).

* **அல்கடம்**
* **கனிக்**
* **அட்டகம்**
* **டெக்கேகாய்**
* அலசம்
* அசர்காக்
* அய்வாசக்
* பாஃப்ரா
* கார்சம்பா
* ஹவ்ஸா
* காவக்
* லடிக்
* ஒன்டோகுஸ்மாயஸ்
* சலபசரா
* டெர்ம்
* விசிர்கோப்ரு
* யாககென்ட்

## வரலாறு
மாகாணத்தில் அறுவைசிகிச்சை கருவிகள் தயாரிக்கப்படுகின்றன, அவை 4000 ஆண்டுகளுக்கு முன்பே இருந்தன. துருக்கிய குடியரசின் நிறுவனர் முஸ்தபா கெமல் அடாடர்க், துருக்கிய சுதந்திரப் போரை 1919 மே 19 அன்று இங்குதான் தொடங்கினார்.

## குறிப்புகள்

## வெளி இணைப்புகள்

பகுப்பு:துருக்கியின் மாகாணங்கள்
சதீசு சுக்குரும்பல் இராகவன்

**சதீசு சுக்குரும்பல் இராகவன்** *(Sathees Chukkurumbal Raghavan)* இந்தியாவின் கர்நாடக மாநிலத் தலைநகரம் பெங்களூர் நகரிலுள்ள இந்திய அறிவியல் கழகத்தின் உயிர் வேதியியல் துறையில் இணை பேராசிரியராக உள்ளார். இவர் கேரளாவிலுள்ள கண்ணூரைச் சேர்ந்தவர். உயிரியல் அறிவியல் பிரிவில் 2013 ஆம் ஆண்டிற்கான இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் விருது இவருக்கு வழங்கப்பட்டது. புற்றுநோய் உயிரணுக்களில் டி.என்.ஏ பழுதுபார்க்கப்படுவதைத் தடுக்கும் எசு.சி.ஆர் 7 என்ற வேதிச் சேர்மத்தைக் கண்டுபிடித்ததற்காக சதீசுக்கு பரிசு வழங்கப்பட்டது.  கேரளாவிலுள்ள பையனூர் கல்லூரியில் விலங்கியல் துறையில் இளம் அறிவியல் பட்டமும், கண்ணூர் எசு.என் கல்லூரியில் விலங்கியல் முதுநிலை அறிவியல் பட்டமும் பெற்ற இவர், 1999 ஆம் ஆண்டு பனாரசு இந்து பல்கலைக் கழகத்தில் உயிர் வேதியியல் பிரிவில் முனைவர் பட்டமும், பெற்றுள்ளார்.

1999 ஆம் ஆண்டு முதல் 2006 ஆம் ஆண்டுவரை தெற்கு கலிபோர்னியா பல்கலைக்கழகத்தில் முனைவர் ஆய்வுக்கு அடுத்த மேற்படிப்பை முடித்தார். புற்றுநோய் மரபியல், மரபணுக்களின் உறுதியற்ற தன்மை, டி.என்.ஏ பழுது மற்றும் மறுசீரமைப்பு போன்றவை இவரது முக்கிய ஆராய்ச்சி ஆர்வங்களாகும்.

## மேற்கோள்கள்

பகுப்பு:வாழும் மக்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:இந்திய அறிவியலாளர்கள்
பகுப்பு:இந்திய உயிர்வேதியியலாளர்கள்
நிர்மலா செல்லப்பன்

**நிர்மலா செல்லப்பன்**  *(Sellappan Nirmala)* 1986 ஆம் ஆண்டு எச்.ஐ.வி நோயை இந்தியாவில் முதன் முதலில் கண்டுபிடித்த மருத்துவராவார். 1985 ஆம் ஆண்டு நிர்மலாவுக்கு 32 வயதாகும்போது சென்னையில் நுண்ணுயிரியல் மாணவியாக பணிபுரிந்து கொண்டிருந்தார். அப்போது தனது ஆய்வுக் கட்டுரைக்காக  இரத்த மாதிரிகளை சேகரிக்கத் தொடங்கினார்.  அவற்றில் எச்.ஐ.வி பாதிப்பு உள்ளதா என பரிசோதனைகள் மேற்கொண்டார். அவற்றில்தான் எச்.ஐ.வி சோதனையின் நேர்மறை முடிவைக் கொடுத்த இரத்த மாதிரியும் இருந்தது.

## தொழில்
ஒரு பாரம்பரிய இந்திய குடும்பத்தில் பிறந்து வளர்க்கப்பட்ட நிர்மலா அவரது கணவரால் மருத்துவ ஆராய்ச்சிக்கு செல்ல ஊக்குவிக்கப்பட்டார். 1982 ஆம் ஆண்டு அமெரிக்காவில் தொடங்கிய எச்.ஐ.வி வைரசு கண்டுபிடித்தல் இயக்கத்திற்கு  பதிலளிக்கும் விதமாக தனது வழிகாட்டியான பேராசிரியர் சுனிட்டி சாலமன் என்பவரிடமிருந்து எச்.ஐ.வி வைரசை ஆராய்ச்சி செய்யும் ஆர்வம் இவருக்கு இருந்தது. அந்த நேரத்தில்  எச்.ஐ.வி தொடர்பானவை நாட்டில் தடைசெய்யப்பட்ட செய்தியாக இருந்தன.

நேர்மறையான முடிவுகள் கிடைக்காத்தால்  மும்பை மற்றும் புனேவிலிருந்து இரத்த மாதிரிகள் சேகரிக்கப்பட்டன. நிர்மாலாவால் சேகரிக்கப்பட்ட 80 நபர்களின் இரத்த மாதிரிகள்  உட்பட அதிக ஆபத்து இருப்பதாக சந்தேகிக்கப்படும் குழுக்களிடமிருந்து சுமார் 200 இரத்த மாதிரிகளை  எடுத்துக்கொள்வது இந்த ஆராய்ச்சித் திட்டத்தில் அடங்கும். சென்னையில் பரிசோதனை வசதிகள் இல்லாததால் இவர்களை 200 கிலோமீட்டர் (120 மைல்) தொலைவில் இருக்கும்  வேலூரில் உள்ள கிறித்துவ மருத்துவக் கல்லூரி மற்றும் மருத்துவமனையில் பரிசோதனைகள் மேற்கொள்ள சாலமன் ஏற்பாடு செய்தார். இந்தியாவில் எச்.ஐ.வி பரவி  இருப்பதை இந்த இரத்த மாதிரிகள் உறுதிப்படுத்தின. எனவே இந்த தகவல் இந்திய மருத்துவ ஆராய்ச்சி கவுன்சிலுக்கு மாற்றப்பட்டது, இது பிரதமர் இராசீவ் காந்திக்கும் தமிழக சுகாதார அமைச்சர் எச். வி. அண்டேவுக்கும் தெரிவிக்கப்பட்டது. பின்னர்தான் எச்.ஐ.வி நாட்டில் ஒரு தொற்றுநோயாக மாறியது.

தமிழ்நாட்டில் எய்ட்சு கண்காணிப்பு என்ற  தனது ஆய்வுக் கட்டுரையை நிர்மலா மார்ச் 1987 ஆம் ஆண்டு மார்ச்சு மாதத்தில் சமர்ப்பித்தார். சென்னையில் உள்ள கிங் நோய் தடுப்பு மற்றும் ஆராய்ச்சி  நிறுவனத்தில் சேர்ந்தார். 2010 ஆம் ஆண்டு பணியிலிருந்து ஓய்வு பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:இந்திய மருத்துவர்கள்
சியர்ட் மாகாணம்

**சியர்ட் மாகாணம்**, (*Siirt Province*,    , Kurdish    ) என்பது தென்கிழக்கு துருக்கியின் மாகாணமாகும் . இந்த மாகாணம் வடக்கே பிட்லிஸ், மேற்கில் பத்மான், தென்மேற்கில் மார்டின், தெற்கே அர்னாக், கிழக்கே வான் போன்ற மகாணங்களை எல்லைகளாக கொண்டுளது. இதன் பரப்பளவு 5,406 &nbsp;கிமீ² ஆகும்.  மேலும் இதன் மொத்த மக்கள் தொகை 300,695 (2010 நிலவரப்படி) ஆகும். மாகாண தலைநகராக சியர்ட் நகரம் உள்ளது. மாகாணத்தின் பெரும்பான்மையான மக்கள் குர்து மக்களாவர்.  சியர்ட் மாகாணத்தின் தற்போதைய ஆளுநர் அலி ஃபுவாட் அட்டிக் ஆவார். 

## வரலாறு
சியாட்டின் குர்துகளை துருக்கிய மயமாக்குவதற்காக,  1164 என்ற சட்டம் 1927 சூனில்  நிறைவேற்றப்பட்டது.  இது அவசரகால நிலைமையின் கீழ் இராணுவச் சட்டத்துடன் நிர்வகிக்கும் இன்ஸ்பெக்டரேட்டுகள்-ஜெனரலை (உமுமி மெஃபெடிலிக், யுஎம்) உருவாக்கபட்டது.    சியர்ட் மாகாணமானது முதல் இன்ஸ்பெக்டரேட் ஜெனரல் (உமுமி மெஃபெட்டிக்லிக், யுஎம்) என்று அழைக்கப்பட்டது. இதன் இன்ஸ்பெக்டர் ஜெனரல் குடிமை, நீதித்துறை, இராணுவ விவகாரங்கள் என பரந்த அதிகாரத்துடன் ஆட்சி செய்தார்.  ஹக்கரி, சியர்ட், வான், மார்டின், பிட்லிஸ், சான்லூர்பா, எலாஜிக், தியர்பாகர் ஆகிய மாகாணங்களை இந்த யுஎம் உள்ளடக்கியதாக இருந்தது.  இன்ஸ்பெக்டரேட் ஜெனரல்கள் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டன.  சியர்ட் மாகாணத்திற்கு நுழைவது 1965 வரை வெளிநாட்டவர்களுக்கு தடைசெய்யப்பட்டது. 

1987 சூலையில், குர்திஸ்தான் தொழிலாளர் கட்சியை (பி.கே.கே) எதிர்ப்பதாக அறிவிக்கப்பட்ட அவசர பிராந்தியமான ஓஹால் மாநிலத்தில் சியர்ட் மாகாணம் சேர்க்கப்பட்டது. இது சாதாரண ஒரு ஆளுநரை விட கூடுதல் அதிகாரங்கள் கொடுக்கபட்ட ஒரு உச்ச அதிகாரங்களைக் கொண்ட ஆளுநரால் நிர்வகிக்கப்பட்டது. இந்த ஆளுநருக்கு மாநிலத்தில் உள்ள அனைத்து முழு குடியிருப்புகளை இடமாற்றம் செய்யவும், வேறு பகுதிகளுக்கு மீள்குடியேற்றம் செய்யவும் அதிகாரம் வழங்கப்பட்டிருந்தது.  1990 திசம்பரில், பிறப்பிக்கபட்ட ஆணை எண் 430 படி, ஓஹால் மாநிலத்தின் உச்ச அதிகார ஆளுநரும், மாகாண ஆளுநர்களும் ஆணை எண் 430 இலிருந்து பெற்ற அதிகாரங்கள் காரணமாக அவர்களின் செயல்பாடுகள் தொடர்பாக எந்தவொரு சட்ட வழக்கிலிருந்தும் தங்களை காத்துக்கொள்ளும் ஆற்றலைப் பெற்றனர்.  1999 நவம்பரில், மாகாணத்தில் அவசரகால ஆட்சி நிலை இறுதியாக முடிவுக்கு வந்தது. 

## மாவட்டங்கள்
சியர்ட் மாகாணம் 7 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* பேக்கன்
* எரு
* குர்தலான்
* பெர்வாரி
* **சியர்ட்**
* சிர்வான்
* டிலோ

## குறிப்புகள்

பகுப்பு:துருக்கியின் மாகாணங்கள்
சினோப் மாகாணம்

**சினோப் மாகாணம்** (*Sinop Province*,    ;    , *சினோபி* ) என்பது துருக்கியின் ஒரு மாகாணமாகும். இது  கருங்கடலை ஒட்டி உள்ளது. இது 41 முதல் 42 டிகிரி வடக்கு அட்சரேகை மற்றும் 34 முதல் 35 டிகிரி கிழக்கு தீர்க்கரேகை இடையே அமைந்துள்ளது. இதன் பரப்பு 5,862&nbsp;கி.மீ. 2 ஆகும். இது துருக்கியின் மொத்த பரப்பளவில் 0.8% உள்ளது மாகாணத்தின். எல்லையானது மொத்தம் 475&nbsp;கி.மீ. ஆகும். இதில் கடலோரப் பகுதி 300 கி.மீ நீளம், தரைப்பகுதி&nbsp; 175&nbsp;கி.மீ. நீளம் கொண்டது. இதன் எல்லைகளாக மேற்கே கஸ்டமோனு, தெற்கே கோரம், தென்கிழக்கே சாம்சூன் போன்ற மாகாணங்கள் உள்ளன. மாகாண தலைநகராக சினோப் நகரம் உள்ளது.

## நிலவியல்

### ஆறுகள்
மகாணத்தில் கோசலர்மக், கோகர்மக், சர்சக் çay, கராசு, அயன்காக் சுயு, டெப்சே, சாகரோஸ்லு, கன்லடெரே ஆகிய ஆறுகள் பாய்கின்றன.

### ஏரிகள்
மாகாணத்தின் ஸ்லாக்லே, சரகும் ஆகிய ஏரிகள் உள்ளன.

### விரிகுடாக்கள்
மாகாணத்தில் ஹாம்சிலோஸ் விரிகுடா உள்ளது.

## மாவட்டங்கள்
சினோப் மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* அயன்காக்
* பாயாபத்
* டிக்மென்
* துராசன்
* எர்ஃபெலெக்
* ஜெர்ஸ்
* சாராய்தா
* **சினோப்**
* டர்கெலி

## குறிப்புகள்

பகுப்பு:துருக்கியின் மாகாணங்கள்
கணபதி பட்

வலது|thumb| பண்டிட் கணபதி பட் கசனகி
**பண்டிட் கணபதி பட்** (Pandit Ganapati Bhat) **கணபதி பட் ஹசனகி** என்றும் பிரபலமாக அறியப்படும் இவர் ஓர் இந்திய இந்துஸ்தானி இசைப் பாடகராவார். இவர் கிரானா பள்ளி - குவாலியர் பள்ளியைச் சேர்ந்தவர். தற்போது, ஹூப்ளியிலுள்ள புகழ்பெற்ற டாக்டர் கங்குபாய் ஹங்கல் குருகுல அறக்கட்டளையில் வசிக்கும் குருவாக உள்ளார். இவர் இந்தியாவின் கர்நாடக மாநிலத்தில் உள்ள ஹசனகி என்ற சிறிய கிராமத்தில் பிறந்து வளர்ந்தார்.

## கலையும் தொழிலும்
பண்டிட் கணபதி பட் இளம் வயதிலேயே இந்துஸ்தானி  இசையில் ஆர்வம் காட்டினார். இவர் கிரானா, குவாலியர் மற்றும் பாட்டியாலா பள்ளிகளை அடிப்படையாகக் கொண்ட  தார்வாட்டிலிருந்து வந்த மேதையான பசவராஜ் ராஜ்குரு என்பவரிடம் சீடராக இருந்தார்..

இவர், சித்தார் இசையில் தனது பயிற்சியைத் தொடங்கினார். ஆனால் இந்துஸ்தானி குரல் இசையில் ஈர்க்கப்பட்டார். சி.ஆர்.வியாசுடன் சேர்ந்து படித்தார். ஹசனகியில் உள்ள குருகுலம் பாணி அமைப்பில் பல இளம் இசைக்கலைஞர்களுக்கு பயிற்சி அளித்துள்ளார்.

இந்தியாவிலும் வெளிநாட்டிலும் உள்ள அனைத்து முக்கிய  மன்றங்களிலும்இவர் த்னது நிகழ்ச்சிகளை நிகழ்த்தியுள்ளார். பாஸ்டன், சிகாகோ, டாலஸ், பிலடெல்பியா, பிட்ஸ்பர்க், நியூயார்க்கு, சான் பிரான்சிஸ்கோ, வாஷிங்டன் போன்ற பல நகரங்களில் இவரது இசை நிகழ்ச்சிகளிவருக்கு வெளிநாடுகளில் ரசிகர்களைப் பெற்றுள்ளன.

## விருதுகள்

* 2015 இல் புட்டராஜ் கவாய் விருது 
* 2016 இல் சவாய் காந்தர்வ புரஸ்கார் 
* நிஜகுனா புரந்தர விருது 2017 

## குறிப்புகள்

## வெளி இணைப்புகள்
* Interview with Bhat 
* About Bhat
* The Hindu on Bhat 
* Bhat's disciple
* The Hindu 1 December 2006 Award 
* Smt. Vatsalataayi Bhimsen Joshi Puraskar Award 2006
* The Hindu 5 March 2015 Putturaj Gawai Award
* Indian Express 4 February 2016
* Dr. Gangubai Hangal Gurukul Trust .. Our Gurus 

பகுப்பு:வாழும் மக்கள்
பகுப்பு:இந்துஸ்தானி இசைக் கலைஞர்கள்
பிளம்போசீன்

**பிளம்போசீன்** *(Plumbocene)* என்பது C10H10Pb என்ற மூலக்கூற்று வாய்ப்பாட்டால் விவரிக்கப்படும் ஈயத்தின் கரிம உலோகச் சேர்மமாகும். மெட்டலோசீன் எனப்படும் உலோக மையக் கரிமச் சேர்மங்களில் பிளம்போசீன் ஓர் உறுப்பினராகும். பென்சீன், அசிட்டோன், ஈதர், பெட்ரோலியம் ஈதர் போன்ற கரைப்பான்களில் பிளம்போசீன் கரைகிறது. ஆனால் தண்ணீரில் இது கரையாது. குளிர்ந்த நீரில் நிலைப்புத்தன்மையுடன் காணப்படும்.  

வர்த்தக ரீதியாக பிளம்போசீன் கிடைப்பதில்லை. சோடியம் வளையபெண்டாடையீனுடன் ஈயம்(II) நைட்ரேட்டு  அல்லது ஈயம்(II) அயோடைடு  போன்ற ஈயம்(II) வழங்கும் மூலப்பொருள்களில் ஒன்றை சேர்த்து வினைபுரியச் செய்து பிளம்போசீன் தயாரிக்கப்படுகிறது. 
பிளம்போசீனின் Cp*PbBF4 மற்றும் Cp*PbCl போன்ற அரை இடையீட்டுச் சேர்மங்களும்  Cp*2Pb என்ற வாய்ப்பாட்டால் விவரிக்கப்படும் டெக்காமெத்தில் ஒப்புமைச் சேர்மமும் அறியப்படுகின்றன.   

## மேற்கோள்கள்

பகுப்பு:ஈயம்(II) சேர்மங்கள்
பகுப்பு:மெட்டலோசீன்கள்
பசவராஜ் ராஜ்குரு

பண்டிட் **பசவ்ராஜ் ராஜ்குரு** (Basavaraj Rajguru) (24 ஆகத்து 1920&nbsp;- 1991) கிரானா கரானாவில் (பாடும் பாணி) ஒரு முன்னணி இந்துஸ்தானிப் பாடகராவார்.

## ஆரம்பகால வாழ்க்கையும் பயிற்சியும்
வடக்கு கர்நாடக மாவட்டத்தில் உள்ள பாரம்பரிய இசையின் சிறந்த மையமான தார்வாட்டின் யாலிவால் என்ற கிராமத்தில் அறிஞர்கள், சோதிடர்கள் மற்றும் இசைக்கலைஞர்கள் அடங்கிய குடும்பத்தில் பசவராஜ் பிறந்தார். இவர் சிறு வயதிலேயே பாரம்பரிய இசையில் தனது இசை வாழ்க்கையைத் தொடங்கினார். இவர் தஞ்சாவூரில் பயிற்சி பெற்ற புகழ்பெற்ற கர்நாடக இசைக்கலைஞராக இருந்தார்.

பசவராஜ் சிறு வயதிலிருந்தே இசையை விரும்பினார். நாடக தயாரிப்பாளர்களையும் நடிகர்களையும் அவர்களின் நாடகங்களில் பாட அனுமதிக்கும்படி இவர் வற்புறுத்துவார். மேலும் நாடக ஆசிரியர் வாமன்ராவ் என்பவரின் பயண நாடக நிறுவனத்திற்காக பாடும்போது முதலில் அறியப்பட்டார். இவருக்கு 13 வயதாக இருந்தபோது, தனது தந்தையை இழந்தார். இவரது மாமா நாடகத்தில் இவரது எதிர்காலம் குறித்து கவலைப்பட்டார். இந்த நேரத்தில் பஞ்சாக்சரி கவாய் என்பவர் பசவராஜைக் கண்டுபிடித்து தன்னிடம் பயிற்சியில் சேர்த்துக் கொண்டார்

1936 ஆம் ஆண்டில் அம்பியில் விஜயநகர பேரரசின் 600 வது ஆண்டு விழாவில், இவர் தனது குரு கவாயுடன் தனது முதல் இசை நிகழ்ச்சியை வழங்கினார்.

1944 இல் கவாய் காலமான பிறகு, இவர் மும்பைக்குச் சென்றார். கிரானா இசைக்கலைஞரும் ஆசிரியருமான சவாய் காந்தர்வனிடமிருந்து கற்றுக்கொள்ள வாய்ப்பு கிடைத்தது. ஆனால் சவாய் காந்தர்வன் பக்கவாதத்தால் பாதிக்கப்பட்டு மும்பையை விட்டு வெளியேற வேண்டியிருந்தது. எனவே கவாய் மற்றொரு இசைக்கலைஞரான சுரேஷ்பாபு மானேவிடம் பசவராஜுக்கு கற்பிக்கச் சொன்னார். அவரிடமிருந்து கற்றுக்கொண்ட பிறகு, இவரது தேடலானது இவரை பாக்கித்தானின் வடமேற்குக்கு அழைத்துச் சென்றது. அங்கு கவாயின் குருவான வாகீத் கானிடமிருந்து கற்றுக்கொண்டார். கராச்சியில் இவர் லத்தீப் கான் என்பவரிடமிருந்தும் ஆறு மாதங்கள் கற்றுக்கொண்டார்.

## தொழில்
பசவராஜின் திறமை தூய பாரம்பரியம், கியால் முதல் வசன சாகித்தியம், சங்கீத நாடகம், தும்ரி மற்றும் கசல் (இந்திய இசையின் வெவ்வேறு பாணிகள்) வரை எட்டு மொழிகளில் பரவியுள்ளது.

## விருதுகள்
இந்திய அரசு, 1975இல் பத்மசிறீ விருது வழங்கியும் 1991இல் பத்ம பூசண் விருது வழங்கியும் இவரை கௌரவித்தது. 

மத்திய மற்றும் மாநில அரசுகளிடமிருந்து சங்கீத நாடக அதமி விருதுகளையும் பெற்றுள்ளார். இவருக்கு தர்வாட் கர்நாடக பல்கலைக்கழகம் கௌரவ முனைவர் பட்டம் வழங்கியது.

## இறப்பு
தனது காலத்திலிருந்த மூன்று புகழ்பெற்ற தார்வாட் இசைக்கலைஞர்களில் ஒருவரான பசவராஜ் 1991 சூலையில் இறந்தார் ( குமார் கந்தர்வன் 1992 சனவரியில் இறந்தார். மல்லிகாச்சுன் மன்சூர் 1992 செப்டம்பரில் இறந்தார்).

## பண்டிட் பசவராஜ் ராஜ்குரு நினைவு தேசிய விருது
பண்டிட் பசவராஜ் ராஜ்குருவின் 91 வது பிறந்தநாளின் போது முதல் பண்டிட். பசவராஜ் ராஜ்குரு நினைவு தேசிய விருது கொல்கத்தாவைச் சேர்ந்த பாடகர் பண்டிட். உல்லாஸ் கசல்கர் என்பவருக்கு 2011 ஆகத்து 23 அன்று வழங்கப்பட்டது.

## குறிப்புகள்

பகுப்பு:பத்மசிறீ விருது பெற்ற கலைத் துறையினர்
பகுப்பு:கன்னட மக்கள்
பகுப்பு:1991 இறப்புகள்
பகுப்பு:1917 பிறப்புகள்
மான்காச்சார் சட்டமன்றத் தொகுதி

**மான்காச்சார் சட்டமன்றத் தொகுதி** (Mankachar Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது துப்ரி மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
ஆல்பர்ட் விக்டர் மேம்பாலம்

**ஆல்பர்ட் விக்டர் மேம்பாலம்** அல்லது **ஏ. வி. பாலம்** என்பது தமிழ்நாட்டின் மதுரை மாநகரின் வட கரையில் உள்ள கோரிப்ப்பாளையம் பகுதியையும், தென் கரையில் உள்ள யானைக்கல் பகுதியையும் இணைக்கும் வகையில், பிரித்தானிய இந்திய ஆட்சியின் போது  வைகை ஆற்றின் மீது மேம்பாலம் கட்டப்பட்டு, 9 டிசம்பர் 1889 அன்று திறக்கப்பட்ட  மதுரை நகரத்தின் முதல் மேம்பாலம் ஆகும்.

## விவரங்கள்
இம்மேம்பாலத்தின் அகலம் 12 மீட்டர், நீளம் 250 மீட்டர் ஆகும். 16 வளைவு வடிவ தூண்களுடன் கூடியது இம்மேம்பாலம். இதனை கட்டிய பிரித்தானிய கட்டிடப் பொறியிலாளரான ஆல்பர்ட் விக்டர் என்பவர் பெயரால் இப்பாலத்தின் பெயர் உள்ளது. இம்மேம்பாலம் தற்போது 130 ஆண்டுகளைக் கடந்தும் இன்றும் செயற்பாட்டில் நல்ல நிலையில் உள்ளது.

## மேற்கோள்கள்

## வெளி இணைப்புகள்
* ஆங்கிலேயப் பொறியாளர் கட்டிய கோரிப்பாளையம் AV பாலம்!

பகுப்பு:மதுரையில் போக்குவரத்து
பகுப்பு:மதுரை
பகுப்பு:மேம்பாலங்கள்
காலி கிளேடியேட்டர்சு

**காலி கிளேடியேட்டர்சு** (*Galle Gladiators*) என்பது இலங்கை, காலி நகரைப் பிரதிநித்துவப்படுத்தி லங்கா பிரிமியர் லீக் (LPL) இருபது20 போட்டிகளில் விளையாடும் ஒரு துடுப்பாட்ட அணி ஆகும். 2020 ஆம் ஆண்டில் இதன் உரிமையாளர் பாக்கித்தான் சூப்பர் லீகில் விளையாடும் குவெட்டா கிளேடியேட்டர்சு அணியின் உரிமையாளர் நதீம் ஒமார் ஆவார். பாக்கித்தானின் மூத்த துடுப்பாளர் வசீம் அக்ரம் இதன் ஆலோசகராகவும், முயீன் கான் பயிற்சியாளராகவும், அசாம் கான் முகாமையாளராகவும் உள்ளார்கள். பாக்கித்தானின் சாகித் அஃபிரிடி முக்கிய விளையாட்டு வீரராக இவ்வணியில் விளையாடுகிறார்.

## தற்போதைய அணி
* பன்னாட்டு அணி வீரர்கள் **தடித்த** எழுத்துகளில் தரப்பட்டுள்ளனர்.
*  - பருவத்தின் கடைசிக் காலத்தில் விளையாட மாட்டார்கள்

## நிருவாகிகளும், ஊழியர்களும்

## தரவுகள்
*<small>இற்றைப்படுத்தியது: 15 திசம்பர் 2020</small>*
### பருவம் வாரியாக

### By opposition

## மேற்கோள்கள்

## வெளி இணைப்புகள்
* Galle Gladiators on Twitter
*Galle Gladiators on Facebook

பகுப்பு:இலங்கையில் துடுப்பாட்டம்
பகுப்பு:காலி மாவட்டம்
பகுப்பு:லங்கா பிரிமியர் லீக்
ரமாபென் படேல்

**ரமாபென் ராம்ஜிபாய் மாவானி படேல்** (பிறப்பு 1953) குஜராத்தைச் சேர்ந்த வழக்கறிஞரும் அரசியல்வாதியும் ஆவார். அவர் 8 வது மக்களவையில் உறுப்பினராக இருந்தார் .

## ஆரம்ப கால வாழ்க்கை
ரமாபென் ஆகஸ்ட் 2, 1953 அன்று ராஜ்கோட் மாவட்டத்தின் கதரோட்டா கிராமத்தில் ஹரிலால் லால்ஜிபாய் படேலின் குடும்பத்தில் பிறந்தார். ஒரு பெண் பள்ளியில் இருந்து பள்ளிப் படிப்பை முடித்த பின்னர், ஸ்ரீ காஞ்சி ஓதவ்ஜி ஷா முனிசிபல் ஆர்ட்ஸ் அண்ட் காமர்ஸ் கல்லூரியில் பயின்றார், அங்கிருந்து இளங்கலைப் பட்டம் பெற்றார். ஜூனகத்தின் வணிக மற்றும் சட்டக் கல்லூரியில் சட்டப் பட்டம் பெற்றார்.

## தொழில்
வழக்குரைஞராகப் பயிற்சி செய்வதைத் தவிர, படேலும் அரசியலில் ஈடுபட்டுள்ளார். ராஜ்கோட் மகிளா காங்கிரஸின் தொடர்பாளராக இருந்த அவர், 1984 ஆம் ஆண்டு இந்திய பொதுத் தேர்தலில் ராஜ்கோட்டிலிருந்து இந்திய தேசிய காங்கிரசின்  சார்பில் போட்டியிட்டு பாரதிய ஜனதா வேட்பாளரை 57,590 வாக்குகள் வித்தியாசத்தில் தோற்கடித்தார். இருப்பினும், அடுத்த பொதுத் தேர்தலில் அவர் 23.95% வாக்குகள் மட்டுமே பெற்று பாரதிய ஜனதா கட்சியின் சிவ்லால் வெகாரியாவிடம் தோற்றார்.

படேல் குஜராத்தில் உள்ள மகிளா பொருளாதார மேம்பாட்டுக் கழகத்தின் உறுப்பினராகவும் உள்ளார். ஆகஸ்ட் 2012 இல், படேலும் அவரது கணவரும் கேசுபாய் படேலின் குஜராத் பரிவர்த்தன் கட்சியில் சேர்ந்தனர்.

## தனிப்பட்ட வாழ்க்கை
அவர் மே 13, 1973 இல் அரசியல்வாதி ராம்ஜிபாய் மாவானியை மணந்தார்.

## குறிப்புகள்

பகுப்பு:8வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1953 பிறப்புகள்
போர்பந்தர் பறவைகள் சரணாலயம்

**போர்பந்தர் பறவைகள் சரணாலயம்** *(Porbandar Bird Sanctuary)* இந்தியாவின் குசராத்து மாநிலத்திலுள்ள போர்பந்தர் மாவட்டத்தில் அமைந்துள்ளது. 
 
நகரத்தின் மையத்தில் அமைந்துள்ளது என்ற சிறப்போடு  மனிதன் இயற்கையோடு இயைந்து வாழ்வதற்கு ஒரு எடுத்துக்காட்டாகா உள்ள ஒரே சரணாலயம் போர்பந்தர் பறவைகள் சரணாலயமாகும். இதேபோல கூடு கட்டும் பல்வேறு வகையான பறவைகளுக்கும் சட்டப்பூர்வ பாதுகாப்பு அளிக்கும் சரணாலயமும் இது மட்டுமேயாகும். போர்பந்தர் பறவைகள் சரணாலயம் 1 சதுர கி.மீ பரப்பளவில் அமைந்துள்ள மிகச்சிறிய பறவைகள் சரணாலயம் ஆகும். இந்த சரணாலயத்தில் புலம்பெயர்ந்த பறவைகள் மற்றும் அனாசு வகை வாத்துகள், அரியவகை கோழிகள், பூநாரைகள், அரிவாள் மூக்கன்கள், கோட்டான்கள் போன்ற பறவைகளை ஈர்க்கும் வகையில் ஒரு ஏரி இச்சரணாலயத்தில் உள்ளது
## மேற்கோள்கள்

பகுப்பு:போர்பந்தர் மாவட்டம்
பகுப்பு:குசராத்தில் சுற்றுலாத்துறை
பகுப்பு:பறவைகள் காப்பகங்கள்
பகுப்பு:இந்தியாவில் உள்ள பறவைகள் காப்பகங்கள்
பத்மா பந்தோபாத்யா

ஏர் மார்ஷல் **பத்மா பந்தோபாத்யா**, (Padma Bandopadhyay) என்பார்  பி.வி.எஸ்.எம் (பரம் விசிட்ட சேவா பதக்கம்), ஏ.வி.எஸ்.எம் (அதி விசிட்ட சேவா பதக்கம்), வி.எஸ்.எம் (விசிட்டா சேவா பதக்கம்) (பிறப்பு 4 நவம்பர் 1944) உள்ளிட்ட பதக்கங்கள் பெற்ற இந்திய வான் படையின் முன்னாள் அதிகாரி ஆவார். இந்திய விமானப்படையில் ஏர் மார்ஷல் பதவிக்கு உயர்த்தப்பட்ட முதல் பெண் இவர் ஆவார். லெப்டினன்ட் ஜெனரல் புனிதா அரோராவுக்குப் பிறகு, இந்திய ஆயுதப் படையில் மூன்று நட்சத்திர பதவிக்கு உயர்த்தப்பட்ட இரண்டாவது பெண் இவர்.

## ஆரம்ப கால வாழ்க்கை
பந்தோபாத்யா 1944ஆம் ஆண்டு நவம்பர் 4ஆம் தேதி ஆந்திராவின் திருப்பதியில் பிறந்தார். பத்மா தனது குழந்தைப் பருவத்தின்போது காசநோயால் படுக்கையிலிருந்த தாயிற்கு சேவை செய்யும் நிலையில் தள்ளப்பட்டார் புது தில்லி. கோலே சந்தையில் இவரது இல்லத்திற்கு அருகே வசித்துவந்த லேடி ஹார்டிங் மருத்துவக் கல்லூரி மருத்துவர் எஸ். ஐ. பத்மாவதியின் ஆரம்பக்கால உந்துதல்கள் இவர் மருத்துவரானார்.

## கல்வி
இவர் டெல்லி தமிழ்க் கல்வி சங்கத்தின் முதுநிலை மேல்நிலைப் பள்ளிகளில் கலை பாடப் பிரிவில் படித்தார். பள்ளியில் பட்டம் பெற்ற பிறகு, டெல்லி பல்கலைக்கழகத்தில் கலைப்பிரிவிலிருந்து அறிவியல் பிரிவிற்கு மாறுவதில் உள்ள கடினத்தினை உணர்ந்தார். எனவே இவர் கிரோரி மால் கல்லூரியில் மருத்துவம் முன்படிப்பினைப் பயின்ற பின்னர் 1963ல் புனேவில் உள்ள இராணுவ மருத்துவக் கல்லூரியில் சேர்ந்தார்.

## பணி
1968ல் இந்திய வான்படையில் சேர்ந்த இவர், சக விமானப்படை அதிகாரியான எஸ்.என்.பந்தோபாத்யாயை மணந்தார். இவருக்கு விசிட்ட சேவா பதக்கம் (விஎஸ்எம்மும்)  1971ல் இந்திய-பாகிஸ்தான் போரின் போது இவரது நடத்தைக்காக வழங்கப்பட்டது.  . குடியரசுத் தலைவர் விருதைப் பெற்ற முதல் இந்திய வான்படைத் தம்பதியினர் இவர்களாவார்கள்.

இந்திய விண்வெளி மருத்துவ சங்கத்தின் சக உறுப்பினராகவும், வடதுருவத்தில் அறிவியல் ஆராய்ச்சி நடத்திய முதல் இந்தியப் பெண்ணும் இவராவார். 1978ஆம் ஆண்டில் பாதுகாப்பு சேவைப் பணியாளர்கள் கல்லூரியில் கல்வி பயின்ற முதல் பெண் ஆயுதப்படை அதிகாரியும் இவரே. இவர் விமானத் தலைமையகத்தில் இயக்குநர் பொது மருத்துவ சேவைகள் (ஏர்). 2002 ஆம் ஆண்டில், ஏர் வைஸ் மார்ஷலாக (இரண்டு நட்சத்திர தரவரிசை) பதவி உயர்வு பெற்று அப்பதவியின் முதல் பெண்மணி என்ற பெருமையைப் பெற்றார். பின்னர் இவர் இந்திய விமானப்படையின் முதல் பெண் ஏர் மார்ஷல் ஆனார். பந்தோபாத்யாய் ஒரு விமான மருத்துவ நிபுணர் மற்றும் நியூயார்க் அறிவியல் கழகத்தின் உறுப்பினராகவும் சேர்ந்தார்.

## இராணுவ விருதுகள் மற்றும் அலங்காரங்கள்







## விருதுகளும் கவுரவமும்
* விஷிஸ்ட் சேவா பதக்கம், ஜனவரி 1973
* இந்திரா பிரியதர்ஷினி விருது
* அதி விஷிஸ்ட் சேவா பதக்கம், ஜனவரி 2002
* பரம் விஷிஸ்ட் சேவா பதக்கம், ஜனவரி 2006
* பத்மஸ்ரீ விருது, ஜனவரி 2020

## மேலும் காண்க

* புனிதா அரோரா
* மாதுரி கனிட்கர்

## மேற்கோள்கள்

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:1944 பிறப்புகள்
பகுப்பு:வாழும் மக்கள்
சிவாஸ் மாகாணம்

**சிவாஸ் மாகாணம்** (*Sivas Province*,    ) என்பது துருக்கியின் ஒரு மாகாணமாகும். இதன் பெரும்பகுதி துருக்கியின் மத்திய அனதோலியா பிராந்தியத்தின் கிழக்கு பகுதியில் அமைந்துள்ளது. இது துருக்கியின் இரண்டாவது பெரிய மாகாணமாகும். இதன் அண்டை மாகாணங்களாக மேற்கில் யோஸ்கட், தென்மேற்கே கெய்சேரி, தெற்கே கஹரன்மரஸ், தென்கிழக்கே மாலத்திய, கிழக்கில் எர்சின்கான், வடகிழக்கில் கீரேசன், வடக்கே ஓர்டு ஆகியவை உள்ளன. இதன் தலைநகரம் சிவாஸ் நகரம் ஆகும்.

சிவாஸ் மாகாணத்தின் பெரும்பகுதி மத்திய அனதோலியன் பிராந்திக் காலநிலையைக் கொண்டுள்ளது. இதில் கோடை காலங்கள் வெப்பமாகவும் வறண்டதாகவும் இருக்கும், அதே நேரத்தில் குளிர்காலம் குளிரும்,  பனிமூட்டம் கொண்டதாகவும் இருக்கும்.  மாகாணத்தின் வடக்கு பகுதி கருங்கடல் காலநிலையைக் கொண்டுள்ளது. கிழக்கு பகுதி கிழக்கு அனதோலியனின் பிராந்தியத்தின் உயரமான பகுதி காலநிலையைக் கொண்டுள்ளது.

இந்த மாகாணம் கொண்டுள்ள வெந்நீரூற்றுகள் குறிப்பிடத்தக்கவை.

## மாவட்டங்கள்
சிவாஸ் மாகாணம் 17 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

## வரலாறு
பட்டுப் பாதை மற்றும் பாரசீக அரச சாலை போன்றவை சிவாஸ் வழியாக செல்கின்றன.

எழுதப்பட்ட வரலாற்று ஆதாரங்களின்படி, கிமு 2000 ஆம் ஆண்டின் தொடக்கத்தில் இட்டைட்டு நாகரிக காலத்தில் சிவாஸ் மாகாணப் பகுதியானது ஒரு முக்கியமான குடியேற்றமாக மாறியது. இப்பகுதியில் ஆர்மீனியர்கள், ரோமனியர், பைசந்தியர், செல்யூகியர், உதுமானியர் ஆகிய ஆட்சியாளர்களின் நாகரிகங்களுக்கு முகம் கொடுத்தது.

நவீன துருக்கிய குடியரசுக்கான அடிக்கற்கள் 1919 செப்டம்பர் 4 அன்று முஸ்தாபா கெமால் அத்தாதுர்க்கின் தலைமையில் கூடிய சிவாஸ் காங்கிரசால் அமைக்கப்பட்டது. இதனால் சிவாஸ் மாகாணம் துருக்கிய தேசத்தின் வரலாற்றில் முக்கியமானது ஆகும்.

## பொருளாதாரம்
வரலாற்று ரீதியாக, மாகாணத்தில் படிகாரம், தாமிரம், வெள்ளி, இரும்பு, நிலக்கரி, கல்நார், ஆர்சனிக், உப்பு உப்பு ஆகியவை உற்பத்தி செய்யப்பட்டன.

## குறிப்புகள்

பகுப்பு:துருக்கியின் மாகாணங்கள்
மகதி பறவைகள் சரணாலயம்

**மகதி பறவைகள் சரணாலயம்** *(Magadi Bird Sanctuary)* இந்தியாவின் கர்நாடக மாநிலத்திலுள்ள கதக் மாவட்டத்தில் அமைந்துள்ளது.

சிராகட்டி தாலுகாவிலுள்ள மகதி கிராமத்தின் ஏரியில் இச்சரணாலயம் அமைந்துள்ளது. கதக் நகரத்திலிருந்து 26 கிலோமீட்டர் தொலைவிலும், சிராகட்டியிலிருந்து எட்டு கிலோமீட்டர் தொலைவிலும் இலட்சுமேசுவரத்திலிருந்து 11 கிலோமீட்டர் தொலைவிலும் கதக்-பெங்களூர் சாலையில் மகதி கிராமம் உள்ளது. கர்நாடகாவில் பல்லுயிர் பெருக்கதிற்காக கிடைத்துள்ள முக்கிய இடங்களில் இதுவும் ஒன்றாகும்.

மகதி ஈரநிலங்களுக்கு குடிபெயரும் பறவைகளில் ஒன்று பட்டைத்தலை வாத்தாகும். பொதுவாக பறவைகள் மீன்கள் உட்பட பிற நீர்வாழ் விலங்குகள்  போன்றவற்றை சாப்பிடுகின்றன. ஆனால் புலம்பெயர்ந்து வருகைதரும் இவ்வகைப் பறவைகள் விவசாய விளைபொருட்களை சாப்பிடுவதற்கு ஆர்வம் காட்டுகின்றன.

குளிர்காலத்தில் இவை பார்லி, அரிசி மற்றும் கோதுமை போன்ற தானியங்களை உண்பதால் அப்பயிர்களை பெரிதும்  சேதப்படுத்துகின்றன.

மகதி ஏரியை மீன்வளத் துறையும் மகதி கிராமப் பஞ்சாயத்தும் கர்நாடக அரசும் கட்டுப்பாட்டில் வைத்துள்ளன. 
கிராமப் பஞ்சாயத்து உட்பட உள்ளூர் நிறுவனங்கள் ஏரியையும் பறவைகள் சரணாலயதையும் மேம்படுத்தும் முயற்சிகளில் ஈடுபடுகின்றன. கர்நாடக பல்கலைக்கழகம் பறவைகள் ஆய்வுக்கு ஆதரவளிக்கிறது.

## இவற்றையும் காண்க
* கதக் - பெட்டகேரி
* இலட்சுமேசுவரம்
* குக்கனூர் கல்லேஸ்வரம்
  
## மேற்கோள்கள்

## புற இணைப்புகள்

பகுப்பு:கதக் மாவட்டம்
பகுப்பு:கர்நாடக சுற்றுலாத் தலங்கள்
பகுப்பு:இந்தியாவில் உள்ள பறவைகள் காப்பகங்கள்
காக்கர் மலை

**காக்கர் மலை** (Mount Kackar) என்பது 3937 மீட்டர் உயரம் கொண்ட மலைச்சிகரமாகும், யுகாரி கவ்ருன் கிராமத்திலிருந்து தொடங்கி வடகிழக்கு முகட்டுப் பாதையின் வழியாக இந்த மலையை ஏறலாம்.

## புவியியல் மற்றும் சொற்பிறப்பியல்
காக்கர் என்பது (இருந்து ஆர்மேனிய மொழியில் *khachkar* (Խաչքար)  உண்மையில் "குறுக்கு கல்" என்று பொருளாகும். ) இது பல்வேறு இடங்களில் பயன்படுத்தப்படலாம். இது பல மலைக் குழுக்கள் உட்பட முழு மலைத்தொடரையும் விவரிக்கலாம், அல்லது காஸ்கர்-கவ்ரான் குழுவை அதன் மிக உயர்ந்த சிகரத்துடன்  விவரிக்கலாம்.

மற்றொரு உரிமை கோரலின் படி படி, அது இருந்து வருகிறது Kıpçak துருக்கிய, வார்த்தை *Koçkar* *பயிற்சியாளர்* பொருள் மற்றும் அது *Kaçkar* வடிவில் உருமாற்றம் கருதப்படுகிறது.
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (September 2020)">மேற்கோள் தேவை</span>]]* &#x5D;

## குறிப்புகள்

பகுப்பு:துருக்கியின் மலைகள்
பகுப்பு:Coordinates on Wikidata
சமசுபூர் பறவைகள் சரணாலயம்

**சமசுபூர் பறவைகள் சரணாலயம்**  (Samaspur Bird Sanctuary) இந்தியாவின் உத்தரப் பிரதேசம் மாநிலத்திலுள்ள இரே பரேலி மாவட்டத்தில் அமைந்துள்ளது. சாலோன் தாலுகாவிலுள்ள  இச்சரணாலயம் லக்னோ-வாரணாசி நெடுஞ்சாலையில் லக்னோவிலிருந்து 122 கிலோமீட்டர் தொலைவில் அமைந்துள்ளது. இது 1987 ஆம் ஆண்டு சுமார் 780 எக்டேர் நிலப்பரப்பில் சமசுபூர் சரணாலயம் நிறுவப்பட்டது. உஞ்சாகர் இரயில் நிலையமும் பர்சட்கஞ்சு விமானநிலையமும் சரணாலயத்திற்கு அருகில் உள்ள போக்குவரத்து வசதிகளாகும். நவம்பர் மாதம் முதல் மார்ச் மாதம் வரை இந்த இடத்தைப் பார்வையிட சிறந்த நேரமாகும் . சுமார் 250 வகைக்கும் மேற்பட்ட  பறவைகளை இங்கு காணலாம். இங்கு வருகைதரும் சில பறவைகள் 5000 கிலோமீட்டர்களுக்கும் அதிகமான தொலைவிலிருந்து பறந்து வருகின்றன. சாம்பல் நிற வாத்து, Pintail, கிளுவை, ஐரோப்பிய நாமத்தலை பறவை, ஆண்டி வாத்து, சிவப்புத்தாரா, செண்டு வாத்து, சிறிய சீழ்க்கைச்சிரவி, புள்ளி மூக்கு வாத்து, கரண்டிவாயன், மீன் கொத்தி, பிணந்தின்னிக் கழுகு போன்றவை சில எடுத்துக்காட்டுகளாகும் மேலும் 12 வகையான மீன்களும் சமசுபூர் ஏரியில் காணப்படுகின்றன.

## மேற்கோள்கள்

## புற இணைப்புகள்
*www.india9.com/i9show/Samaspur-Bird-Sanctuary-23359.htm

பகுப்பு:ரேபரேலி மாவட்டம்
பகுப்பு:இந்தியாவில் உள்ள பறவைகள் காப்பகங்கள்
கார்பனைட்டு

**கார்பனைட்டு** *(Carbonite)* என்பது ஒரு வெடிபொருளாகும். தொடக்ககாலத்தில் மிகவும் வெற்றிகரமாக நிலக்கரி சுரங்கங்களை வெடிக்க வைக்க பயன்படுத்தப்பட்ட வெடிபொருள்களில் கார்பனைட்டு வெடிபொருளும் ஒன்றாகும்.  நைட்ரோகிளிசரின், நுண்மரத்தூள், சில நைட்ரேட்டு உப்புகள் போன்ற பொருட்களைப் பயன்படுத்தி கார்பனைட்டு தயாரிக்கப்படுகிறது. நைட்ரோபென்சீன், சால்ட்பீட்டர், கந்தகம் போன்ற உப்புகளும் இத் தயாரிப்பிற்காகப் பயன்படுத்தப்படுவதுண்டு. சிகிமிட்டு மற்றும் பிச்செல் ஆகியோர் இவ்வெடிபொருளை கண்டுபிடித்தனர்.  

கார்பனைட்டு என்ற சொல் பின் வரும் பொருள்களுக்காகப் பயன்படுத்தப்படுகிறது. 

* பொதுவாக சிகிமிட்டு மற்றும் பிச்செல் ஆகியோரிடமிருந்து கந்தகமேற்றப்பட்ட  தார் எண்ணெய், நைட்ரோகுமீன் மற்றும் சோடியம் நைட்ரேட் ஆகியவற்றால் தொடக்கத்தில் செய்யப்பட்ட ஒரு வெடியாகும்.  

*குறிப்பிட்ட கார்பனைட்டு செய்முறையில் டைனமைட்டு தயாரிக்கப்பட்டு இந்த பெயரில் சிகிமிட் மற்றும் பிச்செல் ஆகியோரால் விற்கப்பட்டது, அல்லது 

*ஆர்க்டிக் கார்பனைட்டு அல்லது அமோன்கார்பனைட்டு ஆகியனவற்றின் அசல் செயல்முறையின் விளைபொருளில் எரியும் பொருள்களின் சதவீதம் அதிகமாக இருக்கும் வினையிலுள்ள பெரும்பாலான கார்பன், கார்பனோராக்சைடுடன்   பிணைக்கப்பட்டுள்ளது. எரிதல்  வெப்பநிலையும் ஒப்பீட்டளவில் குறைவாக உள்ளது. சில கார்பனைட்டுகள் பாதுகாப்பான டைனமைட்டுகளாக உள்ளன.  
## மேற்கோள்கள்

பகுப்பு:வெடிபொருள்கள்
இந்தோனேசியத் திரைப்படத்துறை

**இந்தோனேசியத் திரைப்படத்துறை** (Cinema of Indonesia) என்பது இந்தோனேசிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறையின் வரலாறு 1900 ஆம் ஆண்டிற்கு முந்தைய வரலாற்றைக் கொண்டுள்ளது. 1920 கள் வரை இந்தோனேசியாவில் உள்ள  திரைப்படத்துறை ஐரோப்பியர்களுக்கு மட்டுமே சொந்தமானதாக இருந்தது. அவர்கள் தயாரிக்கப்படும் அமைதியான ஆவணப்படங்கள் மற்றும் பிரான்ஸ் மற்றும் அமெரிக்காவிலிருந்து இறக்குமதி செய்யப்பட்ட திரைப்படங்கள் மட்டுமே திரையிடப்பட்டது.

ஆரம்ப காலத்தில் டச்சு கிழக்கு இந்திய அரசாங்கத்தின் நிதியுதவியால்  இந்தோனேசியாவின் தன்மை மற்றும் வாழ்க்கை குறித்த ஆவணப்படங்கள் டச்சு அல்லது ஐரோப்பியர்களால் தயாரிக்கப்பட்டது. ஆவணப்படங்களின் உள்நாட்டு உற்பத்தி 1911 இல் தொடங்கியது. டச்சு கிழக்கு இந்திய அரசாங்கம் மூலம் உள்நாட்டில் தயாரிக்கப்பட்ட முதல் படம் 1926 ஆம் ஆண்டில் 'லூட்டோங் காசரோங்' என்ற ஒரு ஊமைத் திரைப்படம் ஆகும். இது அதே பெயரில் சுண்டானிய என்ற புராணத்தின் தழுவலாகும். 1926 ஆம் ஆண்டில் பண்டுங் நகரில் ஓரியண்டல் மற்றும் எலிடா என இரண்டு திரைப்பட அரங்குகள் இருந்தன. ஜகார்த்தா நகரின் முதல் திரைப்பட அரங்கம் அல்ஹம்ரா ஆகும். இது 1931 இல் திறக்கப்பட்டது.

இந்தோனேசியத் திரைப்படத்துறை நீண்ட கால போராட்டத்திற்கு பிறகு பொருளாதாரத்தில் மிக வேகமாக வளர்ந்து வரும் ஒரு துறை ஆகும். 2017 ஆம் ஆண்டு நிலவரப்படி இந்தோனேசியா நாட்டில் திரைப்பட பார்வையாளர்களின் எண்ணிக்கை 42 மில்லியனுக்கும் அதிகமாக இருந்தது. அத்துடன் ஒவ்வொரு ஆண்டும் 100 க்கும் மேற்பட்ட திரைபபடங்கள் தயாரித்து வெளியிடுகிறது. 2018 ஆம் ஆண்டு நிலவரப்படி இந்தோனேசியாவில் சுமார் 1,700 திரை அரங்குகள் உள்ளன, அவை 2020 ஆம் ஆண்டில் 3,000 ஐ எட்டும் என்று எதிர்பார்க்கப்படுகிறது.

## மேற்கோள்கள்

## வெளி இணைப்புகள்
* Cambodia Film Office
* Cambodian Productions 

பகுப்பு:ஆசியத் திரைப்படத்துறை
பெரும்பளம்

**பெரும்பளம்** (Perumbalam) ( Portuguese) என்பது இந்திய மாநிலமான கேரளாவின் ஆலப்புழா மாவட்டத்தில் உள்ள ஒரு கிராமமாகும். 

2011ஆம் ஆண்டு இந்திய மக்கட்தொகை கணக்கெடுப்பின்படி பெரும்பாலத்தில் பேர் 9733பேர் வசிக்கின்றனர்; இவர்களில் 4880பேர் ஆண்கள்  4853பேர் பெண்களாவார்.
மையம்|thumb|800x800px| பெரும்பளம் தீவு. கபிகோ கேரள ஓய்வு இல்லத்திலிருந்து

## இடம்

## மேலும் காண்க
கொச்சின் போர் (1504)

## மேற்கோள்கள்

பகுப்பு:Coordinates on Wikidata
பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
தெகிர்தா மாகாணம்

**தெகிர்தா மாகாணம்** (*Tekirdağ Province*,  ) என்பது துருக்கியின் ஒரு மாகாணமாகும் . இது நாட்டின் கிழக்கு திரேசு பகுதியில் அமைந்துள்ளது. இது ஐரோப்பிய துருக்கி என்றும் அழைக்கப்படுகிறது.  ஐரோப்பிய கண்டத்தில் உள்ளள மூன்று துருக்கிய மாகாணங்களில் இதுவும் ஒன்றாகும். தெகிர்ததா மாகாணத்தின் எல்லைகளாக கிழக்கே இஸ்தான்புல் மாகாணம், வடக்கே கோர்க்லாரெலி மாகாணம், மேற்கே எடிர்னே மாகாணம் மேற்கே காலிபோலி தீபகற்பத்தின் கனக்கலே மாகாணம் போன்றவை அமைந்துள்ளன.

மகாணத்தின் தலைநகராக டெகிர்தாஸ் நகரம் உள்ளது. இந்த நகரானது  இஸ்தான்புல்லைத் தவிர்த்து ஐரோப்பிய துருக்கியின் மிகப்பெரிய நகரம் ஆகும்.

## வேளாண்மை
இந்த மாகாணமானது துருக்கி நாட்டின் திராட்சை சாகுபடி மற்றும் ஒயின் தயாரிப்பு போன்றவற்றில் மிக முக்கியமான பிராந்தியங்களில் ஒன்றாகும். டெக்கிர்தா மற்றும் ஆர்க்கி இடையேயான கடற்கரை பகுதிகள், குறிப்பாக மெரெஃப்டேவானது திராட்சைத் தொட்டங்களின் குறிப்பிடத்தக்க மையம் ஆகும். சார்க்கியின் 27 கிராமங்களில்  திராட்சை பயிரிட்டு மதுவை உற்பத்தி செய்கின்றன. இப்பகுதியில் நன்கு அறியப்பட்ட மது உற்பத்தியாளர்கள் உள்ளனர். இதில் "டோலுகா", "கோலர்", "குட்மேன்", "பாஸ்கே", "லத்தீஃப் அரால்" ஆகிய நிறுவனங்கள் அடங்கும். இப்பகுதியின் பிற மது உற்பத்தியாளர்களாக ஹோஸ்கியில் " மெலன் ", சார்க்கி, டெக்கிர்டாயில் " உமுர்பே " ஆகியவை உள்ளனர். 
alt=Districts of Tekirdağ Province|thumb|308x308px| டெக்கிர்தா மாகாணத்தின் மாவட்டங்கள்

## மாவட்டங்கள்

## குறிப்புகள்

## வெளி இணைப்புகள்

பகுப்பு:துருக்கியின் மாகாணங்கள்
நெடுமுடி

இந்தியாவின் கேரள மாநிலத்தின் ஆலப்புழா மாவட்டத்தில் உள்ள ஒரு கிராமம் **நெடுமுடி** (Nedumudi). மலையாள நடிகர் நெடுமுடி வேணுவின் பிறப்பிடம் இந்த கிராமமாகும். பம்பா ஆற்றங்கரையில் நெடுமுடி கிராமம் அமைந்துள்ளது. கேரளாவில் 100% கல்வியறிவைப் பெற்ற முதல் கிராமம் இதுவாகும் . 

## காலநிலை
நெடுமுடி குட்டநாட்டின் ஒரு பகுதியாகும். இங்கு மிதமான காலநிலையை நிலவுகிறது. இலையுதிர்காலத்தில், பாம்பா நதியில் வெள்ளப்பெருக்கு காணப்படும். ஆற்றின் இந்த நீரோட்டமானது நெடுமுடியின் முக்கிய பொருளாதார தொழிலான விவசாயத்திற்கு ஆதாரமாக உள்ளது. இந்தக் கிராமத்தின் முக்கிய கொண்டாட்டமாக கோட்டாறில் உள்ள ஸ்ரீ பகவதி கோயிலின் ஆண்டு விழா உள்ளது. இது அத்தவத்தலாவில் அமைந்துள்ளது. இந்த விழாவை நெடுமுடியின் நான்கு *காரங்கள்* (துணைப்பிரிவுகள்) அமைப்பும் கோயில் நிர்வாகமும் இணைந்து நடத்துகின்றன.

## புள்ளிவிவரங்கள்
2011 ஆம் ஆண்டு இந்திய மக்கள் தொகை கணக்கெடுப்பின்படி, நெடுமுடியின் மக்கள் தொகை 14601 ஆக இருந்தது, இதில் 7,049 ஆண்களும் 7,552 பெண்களும் உள்ளனர். நெடுமுடி கிராமம் புவியியல் ரீதியாக 4 பிரிவுகளாகப் பிரிக்கப்பட்டுள்ளது, அதாவது 1) அத்தவத்தலா 2) தொட்டுவத்தலா 3) தெக்கேமுரி 4) போங்கா
படிமம்:Alappuzha Changanaserry road(AC road).jpg|ஆலப்பழா சங்கணாச்சேரி சாலை, நெடுமுடி
படிமம்:Karnan.jpg|நெடுமுடியின் கதகலியில் கர்ணன்
படிமம்:Duryodhanan.jpg|நெடுமுடியின் கதகளியில் துரியோதனன்


## மேற்கோள்கள்

பகுப்பு:Coordinates on Wikidata
பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
உசாக் மாகாணம்

**உசாக்** (*Uşak Province*,  ) என்பது மேற்கு துருக்கியில் உள்ள ஒரு மாகாணமாகும் . இதன் அருகில் உள்ள மாகாணங்களாக மேற்கில் மனீசா, தெற்கில் தேனிஸ்லி, கிழக்கில்,  அபியோன்கராஹிசர், வடக்கே கெட்டஹ்யா ஆகியவை உள்ளன. மாகாண தலைநகரம் உசாக் நகரமாகும். இதன் வாகன பதிவு குறியீடு எண் 64 ஆகும். மாகாணம் 5,341 கி.மீ. 2  பரப்பளவைக் கொண்டுள்ளது.

துருக்கி மீதான அமெரிக்காவின் பொருளாதாரத் தடைகளுக்கு எதிர்வினையாக, 2018 ஆகத்தில், அமெரிக்காவை தளமாகக் கொண்ட முகநூல், கூகுள், இன்ஸ்ட்டாகிராம், டுவிட்டர், யூடியூப் போன்ற சமூக ஊடக தளங்களில் எண்ணியில் விளம்பரம் செய்வதை நிறுத்த மாகாணம் முடிவு செய்தது. ஆயர் ஆண்ட்ரூ பிரன்சனை தடுப்பில் வைத்திருப்பது தொடர்பாக அமெரிக்கா இந்த தடைகளை விதித்தது.

## மாவட்டங்கள்
உசாக் மாகாணம் 6 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டப்பட்டுள்ளளது):

* பனாஸ்
* இஸ்மி
* கரஹல்லே
* சிவாஸ்லே
* உலுபே
* **உசாக்**

## காட்சியகம்

படிமம்:Clandras Köprüsü.jpg|கரஹல்லுக்கு அருகிலுள்ள கிளாண்டராஸ் பாலம்


## குறிப்புகள்

பகுப்பு:துருக்கியின் மாகாணங்கள்
சுரேஷ்பாபு மானே

**சுரேஷ்பாபு மானே** ( **1902–15** பிப்ரவரி 1953) இவர் இந்தியாவின் முக்கிய இந்துஸ்தானி பாரம்பரிய இசைப் பாடகராவார். இவர் கிராணா கரானாவின் (பாடும் பாணி) ஒரு மேதையான உஸ்தாத் அப்துல் கரீம் கான் என்பவரின் மகனாவார்.

## ஆரம்பகால வாழ்க்கை மற்றும் பயிற்சி
இவர், அப்துல் ரகுமானாக உஸ்தாத் அப்துல் கரீம் கோன் மற்றும் தாராபாய் மானே ஆகியோருக்கு பிறந்தார். தாராபாய் 19 ஆம் நூற்றாண்டின் நடுப்பகுதியில் சுதேச பரோடா மாநிலத்தின் " ராஜமாதா "வின் சகோதரரான சர்தார் மாருதி ரியோ மானின் மகளவார். தாராபாய் இளமையாக இருந்தபோது பரோடாவில் அரசவை இசைக்கலைஞராக உஸ்தாத் அப்துல் கரீம் கான் இருந்தார்.

சுரேஷ்பாபு தனது ஆரம்ப பயிற்சியை தனது தந்தையிடமிருந்து பெற்றார். பின்னர் கிரானா கரானாவின் மேதையான, உஸ்தாத் அப்துல் வாகித் கானிடமிருந்து பயிற்சி பெற்றார்.

## தொழில்
கச்சேரிகளில் இசை நிகழ்ச்சிகளை நிகழ்த்துவதோடு, பல மராத்தி நாடகங்களிலும், திரைப்படங்களிலும் இவர் நடித்துள்ளார்.

ஒரு திறமையான நடிகராக இல்லாவிட்டாலும், இவர் தனது தங்கை கிராபாய் பரோடேகர் உருவாக்கிய நாடக நிறுவனத்தில் மேடை நாடகங்களில் நடித்தார். *சன்யாசா-கல்லோல்* என்ற நாடகத்தில் அசுவின் சேத் மற்றும் சுபத்ரா ஆகிய பாத்திரத்தில் தோன்றினார். அங்கு இவர் அருச்சுனன் வேடத்தில் நடித்தார். பின்னர் பிரபாத் பிலிம்ஸால்  தயாரிக்கப்பட்ட*அமிர்த மந்தன்* (1934), *[[சந்திரசேனா (திரைப்படம்)|சந்திரசேனா]]* (1935), *ராஜ்புத் ரமணி* (1936) போன்ற சில படங்களில் நடித்தார். மேலும், 'சாவித்ரி' (1936, லீலா பெந்தர்கர் என்ற முக்கிய பாத்திரம்), சரசுவதி சினிடோன் தயரித்த *தேவயானி* மற்றும் *சச் ஹாய்* (1939) ஆகிய திரைப்படங்களிலும் நடித்துள்ளார். இவர், தபலா, ஆர்மோனியம் போன்ற கருவிகளையும் வாசித்தார்.

பண்டிட் பீம்சென் ஜோஷி, முனைவர் வசந்த்ராவ் தேசுபாண்டே போன்ற கலைஞர்கள் இவரது இசையால் ஈர்க்கப்பட்டனர். இவரது சில பதிவுகள் இன்றும் கிடைக்கின்றன.

## சீடர்கள்
பிரபலமான பாரம்பரிய இசை பாடகர்களான கிராபாய் பரோடேகர் மற்றும் முனைவர் பிரபா ஆத்ரே, ஆகிய இருவரும் இவரது முக்கியமான சீடர்களாவர். முனைவர் வசந்த்ராவ் தேசுபாண்டே, பண்டிட் பீம்சென் ஜோஷி, மாணிக் வர்மா, சரஸ்வதி ரானே, வாமன்ராவ் தேஷ்பாண்டே, பசவராஜ் ராஜ்குரு, பாலாசாகேப் ஆத்ரே, விட்டல்ராவ் சர்தேஷ்முக் மற்றும் மேனகா சிரோத்கர் ஆகியோரும் இவரிடம் வழிகாட்டுதல்களைப் பெற்றனர்.

## மரபு
சுரேஷ்பாபு 1953 பிப்ரவரி 15 அன்று புனேவில் காலமானார். மும்பையில் இவரது சீடர் முனைவர் பிரபா ஆத்ரே அவர்களால் சுரேஷ்பாபு - கிராபாய் சுமிருதி சங்கீத சமரோக் என்ற பெயரில் 1992 முதல் வருடாந்திர இசை விழா நடத்தப்படுகிறது. இது நாட்டின் முக்கிய இசை விழாக்களில் ஒன்றாகும்.

## குறிப்புகள்

## நூலியல்

* 
* 

## வெளி இணைப்புகள்
* Discography Sureshbabu Mane

பகுப்பு:1953 இறப்புகள்
பகுப்பு:1902 பிறப்புகள்
யலோவா மாகாணம்

**யலோவா மாகாணம்** (*Yalova Province*,    ) என்பது வடமேற்கு துருக்கியில், மர்மாரா கடலின் கிழக்கு கடற்கரையில்  உள்ள ஒரு மாகாணமாகும் . இதன் அருகில் உள்ள மாகாணங்களாக தெற்கில் பர்சா, கிழக்கில் கொசேலி ஆகியவை உள்ளன. யலோவா மாகாணத்தின் மக்கள் தொகை 2010 இல் 203,741 ஆக இருந்தது. 1930 க்கு முன்னர், யலோவாவைச் சுற்றியுள்ள பகுதிகள் கோகேலி மாகாணத்தின் ஒரு மாவட்டமாக இருந்ததது. 1930 முதல் 1995 வரை, இது இஸ்தான்புல் மாகாணத்தின் ஒரு பகுதியாக மாற்றப்பட்டது; 1995 ஆம் ஆண்டில், இப்பகுதி பிரிக்கப்பட்டு தற்போதைய யலோவா மாகாணமாக ஆக்கப்பட்டது.

மாகாண தலைநகரமாக யலோவா நகரம் உள்ளது.

## மாவட்டங்கள்
யலோவா மாகாணம் 6 மாவட்டங்களாக பிரிக்கப்பட்டுள்ளது:

* அல்தனோவா
* அர்முத்லு
* சிப்டிகோயி
* இன்னார்சிக்
* முனையம்
* **யலோவா**

## மாகாணத்தின் குறிப்பிடத்தக்கவர்கள்

* முஹர்ரெம் இன்ஸ் - அரசியல்வாதி
* மெஹ்மத் ஒகூர் - என்பிஏ கூடைப்பந்து வீரர்
* செப்னெம் ஃபெரா - பாடகர்
* இசில் (İzel Çeliköz) - பாடகர்

## காட்சியகம்

படிமம்:Yalova-Sudüşen.jpg|யலோவாவின் டெர்மலுக்கு அருகிலுள்ள சு டீன் அருவி
படிமம்:Armutlu 7005.jpg|அர்முட்லுவின் படகு துறைமுகம்
படிமம்:Yalova Market.jpg|யலோவாவில் ஒரு சந்தை


## மேற்கோள்கள்

பகுப்பு:துருக்கியின் மாகாணங்கள்
உத்தர்பங்கா சம்பாத்து

**உத்தர்பங்கா சம்பாத்து** *(Uttarbanga Sambad)* என்பது இந்தியாவின் மேற்கு வங்க மாநிலம் சிலிகுரியிலிருந்து வெளியிடப்படும் ஒரு வங்காள மொழி செய்தித்தாளாகும்.
 
உத்தரபங்கா சம்பாத் 1980 ஆம் ஆண்டு மே மாதம் 19 அன்று சிலிகுரியில் ஒரு சிறிய பத்திரிகையாகத்  தொடங்கப்பட்டது. அடைந்த அதன் மிகப்பெரிய புகழ் காரணமாக 1981 ஆம் ஆண்டு முதல் வலை மறுதோன்றி அச்சகமாக நிறுவப்பட்டது. கணினிமயமாக்கப்பட்ட தட்டச்சு அமைத்தல் முறை வெளியீடு 1985 ஆம் ஆண்டில் அறிமுகப்படுத்தப்பட்டது. பின்னர், இங்கு உயர்வேக 4-வண்ண வலை மறுதோன்றி அச்சகம் அறிமுகப்படுத்தப்பட்டது.

உத்தர்பங்கா சம்பாத் செய்தித்தாள் இப்போது சிலிகுரி, கூச் பெகர், மால்டா நகரம், அலிப்பூர்துவார் ஆகிய நகரங்களிலிருந்து ஒரே நேரத்தில் அச்சிடப்படுகிறது.  ஆசிரியர் சுகார் சந்திர தாலுக்தர் உத்தரபங்கா சம்பாத்தின் நிறுவனராவார். தற்போது இதை அவரது மகன் சபியாசாச்சி தாலுக்தர் நடத்தி வருகிறார்.
## மேற்கோள்கள்

## புற இணைப்புகள்
*''Uttarbanga Sambad'' Official Website

பகுப்பு:மேற்கு வங்காளம்
பகுப்பு:வங்காள நாளிதழ்கள்
பிரபா ஆத்ரே

**பிரபா ஆத்ரே** (*Prabha Atre*, 13 செப்டம்பர் 1932 – 13 சனவரி 2024) கிரானா கரானாவைச் (பாடும் பாணி) சேர்ந்த ஒரு இந்துஸ்தானி இசைப் பாடகராவார். இவர் 11 புத்தகங்களை (ஒரே சமயத்தில்) வெளியிட்ட உலக சாதனையைப் படைத்துள்ளார். 18 ஏப்ரல் 2016 அன்று புதுதில்லியில் உள்ள இந்தியா வாழ்விட மையத்தில் இந்தி மற்றும் ஆங்கிலத்தில் இசை குறித்த 11 புத்தகங்களை வெளியிட்டார்.

## ஆரம்பகால வாழ்க்கையும் பின்னணியும்
புனேவில் அபாசாகேப் மற்றும் இந்திராபாய் ஆத்ரே ஆகியோருக்கு பிரபா பிறந்தார். குழந்தைகளாக, பிரபாவும் இவரது சகோதரி உஷாவும் இசையில் ஆர்வம் காட்டின. ஆனால் இவர்கள் இருவருமே இசையை ஒரு தொழிலாகத் தொடரத் திட்டமிட்டதில்லை. பிரபாவுக்கு எட்டு வயதாக இருந்தபோது, இவரது தாய் இந்திராபாய் நல்ல ஆரோக்கியத்தைக் கொண்டிருக்கவில்லை. பாரம்பரிய இசைப் பாடங்கள் அவரை நன்றாக உணர உதவும் என்று ஒரு நண்பரின் ஆலோசனையின் பேரில், அவர் சில பாடங்களை கற்ருக்கொள்ள ஆரம்பித்தார். அந்தப் பாடங்களைக் கேட்பது பிரபாவுக்கு பாரம்பரிய இசையைக் கற்கத் தூண்டியது.

இவரது இசை பயிற்சி குருகுலப் பாடசாலை பாரம்பரியத்தில் இருந்தது . இவர் சுரேஷ்பாபு மானே மற்றும் கிராபாய் பரோடேகர் ஆகியோரிடமிருந்து கிரானா கரானாவிலிருந்து பாரம்பரிய இசையைக் கற்றுக்கொண்டார். கியாலுக்கு அமீர் கான், தும்ரிக்கு படே குலாம் அலி கான் ஆகிய இரு பெரியவர்களின் செல்வாக்கை இவர் தனது கயாகியில் கொண்டுவந்தார்.

இசையைப் படிக்கும் போது, இவர்அறிவியலிலும், சட்டத்தையும் முடித்து பட்டம் பெற்றார். பின்னர்  இசையில் சர்கம் என்ற ஆய்வறிக்கைக்கு  முனைவர் பட்டமும் பெற்றார். மேலும் இந்திய பாரம்பரிய இசையில் சோல்-ஃபா குறிப்புகள் (சர்கம்) பயன்படுத்துவது தொடர்பானது .

## விருதுகள்

* 1976 - இசைக்கு ஆச்சார்யா ஆத்ரே விருது .
* ஜகத்குரு சங்கராச்சாரியார் "கான-பிரபா" என்ற பட்டத்தை வழங்கினார்
* இந்திய அரசு 1990இல் பத்மசிறீ விருதையும், 2002இல் பத்ம பூசண் விருதையும் வழங்கியது 
* 1991 - சங்கீத நாடக அகாதமி விருது
* ஜயண்ட்ஸ் சர்வதேச விருதான, ராஷ்டிரிய காளிதாஸ் சம்மன் 
* விருது
* தாகூர் அகாடமி ரத்னா விருது 2011 இல் சங்கீத நாடக அகாடமியிலிருந்து அறிவிக்கப்பட்டது
* தீனநாத் மங்கேசுகர விருது
* அபீஸ் அலிகான் விருது
* சர்வதேச குளோபல் ஆக்சன் சங்கம் வழங்கும் வாழ்த்து
* கோதாவரி கௌரவ் புரஸ்கார்
* ஆச்சார்யா பண்டிட் ராம் நாராயண் அறக்கட்டளை விருது மும்பை
* உஸ்தாத் பையாஸ் அகமது கான் நினைவு விருது ( கிரானா கரானா )
* இசை சாதனா ரத்னா விருது
* புனே பல்கலைக்கழகத்தின் 'வாழ்நாள் சாதனை' விருது
* மும்பை மேயரின் பாராட்டு, தேசிய மற்றும் சர்வதேச வாழ்க்கை வரலாற்றுப் படைப்புகளில் பெயர் சேர்க்கப்பட்டுள்ளது.
* இவரது *சுரமாயி* புத்தகத்திற்கு மாநில அரசு விருது.

2011 ஆம் ஆண்டு முதல் "சுவரயோகினி டாக்டர் பிரபா ஆத்ரே ராஷ்டிரிய சாஸ்திரிய சங்க புராஸ்கர்" என்ற அரக்கட்டளாஇ தத்யாசாகேப் நேச்சு அறக்கட்டளையும் கன்வர்தன் புனே என்பராலும் நிறுவப்பட்டது.

## குறிப்புகள்

## வெளி இணைப்புகள்
*Official website 
* *India's 50 Most Illustrious Women* () by Indra Gupta
* *The Great Masters: Profiles in Hindustani Classical Vocal Music* by Mohan Nadkarni
* List of Padma Bhushan recipients. Retrieved 2009-06-28.

பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:2024 இறப்புகள்
பகுப்பு:1932 பிறப்புகள்
போங்கைகாவொன் சட்டமன்றத் தொகுதி

**பொங்கைகோன் சட்டமன்றத் தொகுதி** (Bongaigaon Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது பர்பேட்டா மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
பவுல் ரைபல்

**பவுல் ரொனால்ட் ரைபல்** (பிறப்பு 19 ஏப்ரல் 1966) ஓர் ஆத்திரேலிய முன்னாள் துடுப்பாட்ட வீரர் ஆவார். இவர் 35 தேர்வுப் போட்டிகள் மற்றும் 92 ஒருநாள் பன்னாட்டுப் போட்டிகளில் 1992 முதல் 1999 வரை ஆத்திரேலியா அணியில் வளையாடினார். இவர் 1999 உலகக் கோப்பையில் ஆத்திரேலியா அணியில் விளையாடினார்.

துடுப்பட்ட போட்டிகள் ஓய்வுக்கு பின் முதல் தரத் துடுப்பாட்ட போட்டிகளில் நடுவராக செயல்பட்டார். இவர் தற்போது ஐசிசி நடுவர்கள் குழுவில் உறுப்பினராக உள்ளார்.

## மேற்கோள்கள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:ஆத்திரேலியத் துடுப்பாட்ட நடுவர்கள்
பகுப்பு:நாட்டிங்ஹாம்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1966 பிறப்புகள்
கொழும்பு இசுட்டார்சு

**கொழும்பு இசுட்டார்சு** முன்னர் **கொலம்போ ஸ்டார்ஸ்** மற்றும் **கொழும்பு கிங்சு** (*Colombo Kings*) என்பது கொழும்பைச் சேர்ந்த லங்கா பிரிமியர் லீக் இருபது20 துடுப்பாட்ட போட்டிகளில் விளையாடும் ஒரு துடுப்பாட்ட அணி ஆகும். இவ்வணிக்கு துபாயைச் சேர்ந்த இந்திய வர்த்தகர் முர்பாத் முஸ்தபா உரிமையாளராவார்.

அஞ்செலோ மத்தியூஸ் முக்கிய விளையாட்டு வீரராகவும் ஆன்ட்ரே ரசல் முக்கிய வெளிநாட்டு விளையாட்டு வீரராகவும் அறிவிக்கப்பட்டனர்

## பருவங்கள்

## தரவுகள்
*<small>இற்றைப்படுத்தியது: 16 திசம்பர் 2020</small>*
### பருவம் வாரியாக

### எதிரணிகள் வாரியாக

## மேற்கோள்கள்

## வெளி இணைப்புகள்
*Colombo Kings on Facebook

பகுப்பு:லங்கா பிரிமியர் லீக்
பகுப்பு:கொழும்பு மாவட்டம்
துருக்கியின் மாகாணங்கள்

துருக்கி நாடானது 81 மாகாணங்களாக பிரிக்கப்பட்டுள்ளது (    ). ஒவ்வொரு மாகாணமும் பல்வேறு மாவட்டங்களாக (  ) பிரிக்கப்பட்டுள்ளன. ஒவ்வொரு மாகாண அரசாங்கமும் நடுவண் மாவட்டத்தில் (தலைநகர் மாவட்டம்)  அமைந்துள்ளது (  ). நடுவண் மாவட்டத்தின் பெயரிலேயே பொதுவாக மாகாணத்தின் பெயர் உள்ளது (எ.கா.  வான் மாகாணத்தின் நடுவண் மாவட்டமானது வான் நகரம் ஆகும்). இந்த பெயரிடும் முறையில்  மூன்று விதிவிலக்குகள்  மட்டுமே உள்ளன:

* சாகர்யா மாகாணத்தின் நடுவண் மாவட்டம் அடபசாரா
* மாகாணத்தின் நடுவண் மாவட்டம் அந்தகியா
* மாகாணத்தின் நடுவண் மாவட்டம் எமிட்

ஒவ்வொரு மாகாணமும் துருக்கியின் உள்துறை அமைச்சகத்தால் நியமிக்கப்பட்ட ஆளுநரால் நிர்வகிக்கப்படுகிறது.

## மாகாணங்களின் பட்டியல்
துருக்கியின் 81 மாகாணங்களின் பட்டியல் கீழே கொடுக்கப்பட்டுள்ளன. அவற்றின் வாகணப் பதிவு எண் பலகை  குறியீடுகளின்படி வரிசைப்படுத்தப்பட்டுள்ளன. வரிசையின் துவக்கத்தில் உள்ள குறியீடுகளின் வரிசை மாகாண பெயர்களின் அகர வரிசையுடன் பொருந்துகிறது. சோங்குல்டக்கிற்குப் பிறகு (குறியீடு 67), வரிசைப்படுத்தல் அகரவரிசையில் இல்லாமல்  மாகாணங்கள் உருவாக்கபட்ட கால வரிசையில் உள்ளன. ஏனெனில் இந்த மாகாணங்கள் மிக அண்மைக் காலத்தில் உருவாக்கப்பட்டவை. இதனால் அவற்றின் வாகண பதிவு எண் பலகை எண்கள் முந்தைய குறியீடுகளின் வரிசை எண்கள் ஒதுக்கப்பட்ட பின்னரே அதன் தொடர்ச்சியாக ஒதுக்கப்பட்டன.

## குறியீடுகள்
மாகாணத்தின் ஐஎஸ்ஓ குறியீடு பின்னொட்டு எண், துருக்கியின் வாகன பதிவு எண் பலகையின் முதல் இரண்டு எண்கள் மற்றும் துருக்கியில் உள்ள அஞ்சல் குறியீடுகளின் முதல் எண்கள் ஒரே மாதிரியானவை. புள்ளிவிவரங்களுக்கான பிராந்திய அலகுகளின் பெயரிடல் (NUTS) குறியீடுகள் வேறுபட்டவை.

## முன்னாள் மாகாணங்கள்
thumb|325x325px| துருக்கி மாகாணங்களின் 1927 ஆண்டைய வரைபடம்

* அலலட்கா, இப்போது இஸ்தான்புல் மாகாணத்தின் ஒரு பகுதி
* கெலிபோலு, இப்போது அனாக்கலே மாகாணத்தின் ஒரு பகுதி
* ஐசெல் ( சிலிஃப்கே ), இப்போது மெர்சின் மாகாணத்தின் ஒரு பகுதியாகும்
* கோசன், இப்போது அதானா மாகாணத்தின் ஒரு பகுதி
* பெபினகரிஹசர், இப்போது கீரேசன் மாகாணத்தின் ஒரு பகுதி
* எலாஸ் மடேனி இப்போது எலாஸ் மாகாணத்தின் ஒரு பகுதி
* ஜெனே, இப்போது பிங்கால் மாகாணத்தின் ஒரு பகுதி
* டோசுபயாசாட் இப்போது அரே மாகாணத்தின் ஒரு பகுதி
* சிவெரெக், இப்போது சான்லூர்பா மாகாணத்தின் ஒரு பகுதி

## குறிப்புகள்

பகுப்பு:துருக்கியின் மாகாணங்கள்
ஆண்டிமனி கசடுலோகம்

**ஆண்டிமனி கசடுலோகம்** (Antimony regulus) என்பது ஆண்டிமனி தனிமத்தின் பகுதியளவு சுத்திகரிக்கப்பட்ட ஒரு வடிவமாகும். 0.4 சதவீதம் முதல் 1.0 சதவீதம் வரை மாசுக்களைக் கொண்ட ஆண்டிமனியை ஆண்டிமனி கசடுலோகம் என்கிறது நவீன வரையறை. ஆர்சனிக்கு, பெருமளவிலும் கந்தகம், துத்தநாகம், இரும்பு போன்ற உலோகங்கள் சிறிய அளவிலும் இம்மாசுவில் கலந்திருக்கும். செலீனியம் ஓரு மாசாகச் சேர்ந்திருந்திருப்பது அரிதானதாகும். சில காரணங்களுக்காக செலீனியம் கலந்திருப்பதை தவிர்ப்பதும் அவசியமானதாகும். தாமிரம், நிக்கல், ஈயம் போன்ற உலோகங்கள் குறிப்பிட்ட காரணங்களுக்காக அனுமதிக்கப்படுகின்றன. 

வழக்கமான வர்த்தக முறை தயாரிப்பு ஆண்டிமனி திண்ம-நிலை-மின்னணு சாதனங்களின் உற்பத்திக்கு பொருத்தமற்றதாகும். 99.95% தூய ஆண்டிமனி இத்தயாரிப்புகளுக்கு  பொதுவாக கோரப்படுகிறது.  
## மேற்கோள்கள்

## புற இணைப்புகள்
* Chymistry of Isaac Newton project

பகுப்பு:ஆண்டிமனி